Érik Comas

Érik Comas (Romans, 28 setenbre 1963) l'è on ex pilota automobilistego fransese de Formula 1.

Dopo aver vinto on canpionato de Formula 3000 inte el 1990, i lo ga torto a la Ligier, inte la qual l'è restà par un par d'ani. Dopo l'è pasà a la Larrousse co cui el ga corso inte el 1993 e 1994, ciapando de tanto un tanto qualche puntisin. L'è deentà famoso par ver ris-cià de provocar na carnefisina inte el Gran Premio de San Marin 1994. Piantà ai box da tri ziri par alcune noje tecnighe, l'è ripartì senza saver che la corsa la x'era blocada par l'incidente de Ayrton Senna. Rivà a la curva del Tamburelo, l'è stà bon de frenar in extremis evitando de investir i comisari de gara e i mezi d'emergensa che i se catava sul posto. Dopo 'sto incidente evitado par on sofio, Comas l'è stà sùbito squalifegà da la manifestasion, anca se lu, viste le terìbiłi conseguense de l'incidente de Senna (che do ani prima el gavea socorso dopo on spetacolar insidente in Belzo), el gavea zà deciso de so inisiativa de no prender mia parte al secondo via. Tra l'altro Comas el gavea in mente de laxar la Formula 1 subito dopo el week-end imolese, par dopo esar convinto da Gerard Larrousse a continuar fino a la fin de la stagion. Comas el ga serà el 1994 col Gran Premio del Giapon e inte el sucesivo Gran Premio de Australia el ga lasà la so machina al pilota svisero Jean-Denis Deletraz. Da de lora Comas el ga disputà solo conpetision co veture a rude cuerte, specializandose in particolar 'ntele gare Gran Turismo niponiche (JGTC) dove l'è deentà pilota ufizial Nissan. Par problemi de salute ghè tocà ridur la so atività, e deso Erik Comas el segue el fiol Anthony inpegnado 'ntele formule adestrative europee.

 Year Team 1 2 3 4 5 6 7 8 9 10 11 12 13 14 15 16 Team WDC Points 1991 Ligier USADNQ BRARet SMR10 MON10 CAN8 MEXDNQ FRA11 GBRDNQ GERRet HUN10 BELRet ITA11 POR11 ESPRet JPNRet AUS18 Ligier - 0 1992 Ligier RSA7 MEX9 BRARet ESPRet SMR9 MON10 CAN6 FRA5 GBR8 GER6 HUNRet BELDNP ITARet PORRet JPNRet AUSRet Ligier 11th 4 1993 Larrousse RSARet BRA10 EUR9 SMRRet ESP9 MONRet CAN8 FRA16 GBRRet GERRet HUNRet BELRet ITA6 POR11 JPNRet AUS12 Larrousse 20th 1 1994 Larrousse BRA9 PAC6 SMRRet MON10 ESPRet CANRet FRARet GBRRet GER6 HUN8 BELRet ITA8 PORRet EURRet JPN9 AUS Larrousse 23rd 2

 Ligamenti foresti 
 Eric Comas/CRM sito ufizial 

Comas, Erik
Categoria:Nasesti inte el 1963